какво представлява лекарствената резистентност?
<p style="text-align: justify;">лекарствената резистентност възниква, когато в структурата на вируса настъпят малки изменения, които пречат на терапията да действа. тези изменения се наричат мутации. възможно е човек директно да се инфектира с щам на хив, който вече да е резистентен към някои медикаменти за лечение на хив.</p>
<p style="text-align: justify;">ако след постигане и задържане на неоткриваем вирусен товар, при някои от проследяващите изследвания в годините отново се установят и потвърдят доловими и нарастващи стойности на вирусния товар (над 40 копия/мл), лекуващият ти лекар ще обсъди с теб възможните причини за това (имало ли е епизоди на прекъсване на терапията и недобро придържане към приема на медикаментите, започвано ли е лечение за друго заболяване, което да е предизвикало лекарствени взаимодействия и др.) и при необходимост ще проведе тест за резистентност. в зависимост от резултата, при налични данни за резистентност, ще се пристъпи към смяна на терапията съобразно установените от теста мутации.</p>
<p style="text-align: justify;">понякога е възможно вирусният ти товар от неоткриваем внезапно да се повиши - т.нар. „блип”. „блипът” представлява неголямо временно покачване на стойностите на вирусния товар (обикновено до 500 копия/мл), след което вирусният товар отново се връща от само себе си до неоткриваем в рамките на няколко седмици. единичните „блипове” са често срещано явление и са безопасни. след потвърждаване, че става въпрос за „блип” (провеждане на повторно изследване на вирусния товар, което да покаже, че той отново е неоткриваем), не се налага предприемането на други мерки по отношение на провежданата терапия.</p>
<p style="text-align: justify;">най-добрият начин да предотвратиш появата на резистентност е да сведеш вирусния си товар до неоткриваем и да го задържиш на това ниво. за целта трябва да се придържаш максимално добре към терапията. в противен случай, нивата на медикаментите спадат под минималните такива, необходими за успешно контролиране на вируса, което способства образуването на мутации.</p>
<p style="text-align: justify;"><strong>резистентността и придържането към терапията са тясно свързани. ако пропускаш дози или редовно закъсняваш с приема на медикаментите, увеличаваш вероятността от развитие на резистентност.</strong></p>
<p style="text-align: justify;">за да видиш нагледно как недоброто придържане към терапията води до изграждане на резистентност, гледай краткото образователно видео „резистентност на хив” - <a href="https://www.youtube.com/watch?v=v\_01ittvi-g&list=uuecgq713l4tudfwvbzeu3qw&index=12" target="\_blank" rel="noopener" data-anchor="?v=v\_01ittvi-g&list=uuecgq713l4tudfwvbzeu3qw&index=12">линк</a> към видеото дублирано на български език, <a href="https://www.youtube.com/watch?v=kcpgakm-vey&list=uuecgq713l4tudfwvbzeu3qw&index=9" target="\_blank" rel="noopener" data-anchor="?v=kcpgakm-vey&list=uuecgq713l4tudfwvbzeu3qw&index=9">линк</a> към видеото на английски език със субтитри на български език.</p>